OpenLLM-France/wikimedia huggingface dataset:
# Hermann Rorschach

Hermann Rorschach (Zürich, 1884ko azaroaren 8a - Herisau, 1922ko apirilaren 2a) suitzar psikiatra eta psikoanalista izan zen.
Haurtzaroa eta gaztaroa Schaffhausenen igaro zituen. 1904an geologia eta botanika ikasketak egin zituen Neuchâtelgo Akademian. Hurrengo urtean Züricheko Unibertsitatean sartu zen medikuntza ikasteko. Errusiera ere ikasi zuen eta liluratuta geratu zen errusiar kulturarekin.
Ospitale mental batean egin zuen lan eta Eugen Bleuler psikiatrak zuzendutako doktore tesia amaitu zuen 1912an. 1913an Errusiara joan zen eta hainbat metodo psikiatriko ikasi zituen. 1915ean Herisauko Eskualdeko Ospitale Psikiatrikoko zuzendari laguntzailea izan zen.
1921ean Psychodiagnostik liburua idatzi zuen. Liburu honetan Rorschachen testaren ideia garatu zuen. Tinta-orbanak aztertuz, nortasuna eta desordena psikotikoak eta neurologikoak identifikatzeko aukera ematen du.

## Lanak

* Rorschach, H. (1924). Manual for Rorschach Ink-blot Test. Chicago, IL: Stoelting
* Rorschach, H., Oberholzer, E. (1924). The Application of the Interpretation of Form to Psychoanalysis. Chicago.
* Rorschach, H., Beck, S.J. (1932). The Rorschach Test as Applied to a Feeble-minded Group. New York.
* Rorschach, H., Klopfer, B. (1938). Rorschach Research Exchange. New York.
* Rorschach, H. (1942). Psychodiagnostics: A diagnostic test based on perception (P. Lemkau & B. Kronenberg, Trans.). Berne, Switzerland: Hans Huber.
* Rorschach, H. (1948). Psychodiagnostik (tafeln): Psychodiagnostics (plates). Bern: Hans Huber; distributors for the United States: Grune and Stratton, New York, N.Y.

## Kanpo estekak

* Datuak: Q122279
* Multimedia: Hermann Rorschach / Q122279
# Hermann Scherchen

Hermann Scherchen (Berlin, Alemania, 1891eko ekainaren 21a - Florentzia, Italia, 1966ko ekainaren 12a) alemaniar orkestra-zuzendaria eta biola-jotzailea izan zen.

## Biografia

1907-1910 urte-bitartean Berlingo Orkestra Filarmonikoko biola-jotzailea izan zen. 1910-1912 urte-bitartean Arnold Schönbergekin lan egin zuen, eta 1911n aurkeztu zen zuzendari gisa. 1914an Rigako Orkestra Sinfonikoko zuzendari izendatu zuten. Berlingo Musika Berriaren elkartea eta Melos musika-aldizkaria sortu zituen. Winterthurreko Orkestrako (1923), Königsbergeko Irratiko Orkestrako (1928), eta Zuricheko Irratiko Orkestrako (1944-1950) zuzendari izan zen.
Garrantzi handiko gidaliburu bat idatzi zuen, orkestra-zuzendaritzari buruzkoa (1929). XX. mendeko musikagileen aldezle sutsua izan zen, batez ere Schönbergena eta Anton Webernena, eta haien lanak ezagutarazi zituen. 1954an musika-estudio elektroniko bat zabaldu zuen Italian, Gravesanon.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q60174
* Multimedia: Hermann Scherchen / Q60174
# Hermann Sprengel

Hermann Sprengel (Schillerslage, 1834ko abuztuaren 29a - Londres, 1906ko urtarrilaren 14a) alemaniar fisikari eta kimikaria izan zen. Ingeles herritartu zen. Oxfordeko eta Londresko unibertsitateetan irakasle izan zen. Hutsuneari buruz egin zituen azterketengatik da ezagun; hutsunea egiteko bonba bat asmatu zuen, 1881ean bonbilla elektrikoak egiteko erabili zena. Isurkarien masa espezifikoa eta dilatazio-koefizientea neurtzeko tresna bat ere asmatu zuen. Indar handiko lehergailuak egiteko, hainbat gai kimiko aztertu zituen; azido pikrikoa, adibidez. Beste gauza askoren artean, bere izena duen piknometroa ere asmatu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/30 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q67045
# Hermann Tomasgaard

Hermnn Tomasgaard, (Lørenskog, 1994ko urtarrilaren 4a), Belan lehiatzen den norvegiarra da.
2020ko Udako Olinpiar Jokoetan, esku hartu zuen: Tokio 2020an (Tokio), eta brontzezko domina lortu zuen Laser ekitaldian.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 03 ! | Laser, gizonezkoa |

## Erreferentziak

* ↑ "Hermann Tomasgaard" olympeia.org. (Ingelesez)
* ↑ "Hermann Tomasgaard"ISAFen datu basea. (Ingelesez)

## Kanpo estekak

* Datuak: Q107278765
# Hermann Zapf

Hermann Zapf (Nuremberg, 1918ko azaroak 8a- Darmstadt, 2015eko ekainak 4a) diseinatzaile alemaniarra izan zen, Gudrun Zapf von Hesse-rekin ezkonduta egon zena.
Herman Zapf, bere emaztearekin batera tipografiagile famatuenetariko bat izan zen. Berak egindako lan ezagunen artean Palatino eta Optima tipografiak daude. Famatuenak eta gehien kopiatu eta plagiatu direnak.
Nazien Erregimen berriaren menpean egonda, ezin izan zuen Ohm Tchnical institutura joan ikastera, eta bere irakasleak, bere marrazketa gaitasunak kontuan izanda litografia ikastea gomendatu zioten. 10 hilabetez elkarrizketa ezberdinak egin zituen ikasketetarako, baina nahiz eta bere lanak ondo baloratu egora politikoa zela eta ez zuten onartzen. Azkenean 1934. urtean Karl Ulrich &Co inprentan zuzenketak egitera sartu zen 4 urtez. 1935ean, Rudolf Koch-en erakusketa batera joan zen, eta Kaligrafian interesatzen hasiko zen eta bere liburu batzuk irakurriko zituen, Edward Johns-en beste batzuekin batera.
Hermann-en ibilbidea ordenagailuaren sorrerarekin bideratu zen. Bere lehenengotariko tipoa Palatino izan zen, gerra ondoren diseinatu zuena helburu militar batekin, hau da, metalezko gainazal batean idazteko egina zegoen. Ondoren ordenagailurako bereziki diseinaturik zegoen tipografia landu zuen, Marconi izenekoa, eta Hell-digiset alfabeto osoa diseinatu zuen ondoren.
1938. urtean, bere ikasketa bukatu ondoren, Frankfurteko Paul Koch-en tailerrean lan egiten hasi zen inprentan eta puntzoien ikasketa egiten zegoen bitartean Augusz Rosenberg-ekin. Hainbat liburu argitaratu zituen, tipografia, diseinua eta bere marrazkiei buruz.
2015ko ekainak 4ean hil zen 96 urterekin. Bizi izan zen bitartean bi dokumentaletan parte hartu zuen; The art of Hermann Zapf 1967, eta Helvetica tipografia 2007an, Gary Hustwist zuzendua.
Egindako tipografietariko batzuk hauek izan ziren: Aldus, Optima, Diotima, Zapfino, Saphir
* Datuak: Q60302
* Multimedia: Hermann Zapf / Q60302
# Hermann Staudinger

Hermann Staudinger (Worms, 1881eko martxoaren 23a - Freiburg, 1965eko irailaren 8a) kimikari alemaniarra izan zen. Nobel Saria irabazi zuen 1953an "Kimika makromolekularren arloan eginiko ikerkuntzengatik".

## Bizitza

Alemaniako hainbat unibertsitatetan irakasle izan zen. 30 urte baino gehiago eman zituen kautxu sintetikoen eta gai plastikoen industrien oinarri diren molekula katea konplexuak aztertzen. Makromolekulak bazirela onartu, haien egiturak mugatu, tasunak aztertu eta zituzten sintesi ahalmenak ikertu zituen. Izaki bizien ehunetan dauden gai gehienak (zelulosa, proteinak, almidoia, eta abar) makromolekulak zirela aurkitu zuen. 1953 urtean Kimikako Nobel Saria jaso zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q48956
* Multimedia: Hermann Staudinger / Q48956
# Hermann Paasche

Hermann Paasche (Burg bei Magdeburg, 1851eko otsailaren 24 – Detroit, 1925eko apirilaren 11) alemaniar ekonomialari eta estatistikari bat izan zen. Estatistikan ezaguna da prezioen igoerak neurtzen dituen Paasche indizea asmatzeagatik. Unibertsitateko irakasle gisa jarudn zuen 1879tik 1906 urtera arte. Alderdi liberalaren buru moduan ere nabarmendu zen eta Reichstageko lehendakariorde izatera ere heldu zen. Bizitzan zehar hainbat bidaia ere egin zituen, Afrika eta Amerikan barrena besteak beste, bertako ekonomia eta kulturari buruz idatziz. Hans Paasche bere semea bakezale ezaguna eta naturaren defendatzaile sutsua izan zen eta ekologismoaren aitzindaritzat jotzen da Alemanian.
* Datuak: Q77755
* Multimedia: Hermann Paasche / Q77755
# Hermann Reichenaukoa

Hermann Reichenaukoa, Hermann der Lahme, Hermannus Contractus edo Herimannus Augiensis (Altshausen, 1013ko uztailaren 18 – Reichenauko abadia, 1054ko irailaren 24a) alemaniar monje beneditarra, musikagile, matematikari, astronomo, astrologo, historialari, idazle eta olerkaria izan zen.
Wolfrat II.a Altshausen-Veringeneko (Wurtemberg) kondearen semea izan zen. Haurtzarotik paralitikoa izan zen eta Contractus ezizena jaso zuen. 1020an Reichenau uhartera joan zen, beneditarren monasterio batera, eta han eman zuen bizitza osoa, irakaskuntzan eta ikaskuntzan.
Monje beneditar ordenatua izan zen eta poesia erlijiosoan eta musika konposizioan nabarmendu zen. Kronikak idatzi zituen eta matematika, astronomia, geometria, medikuntza eta gnomonikan nabarmendu zen.
Monasterioko abade hautatu zuten eta han hil zen. Hermannen kultua eta beatifikazioa Eliza Katolikoak berretsi zituen 1863an.
"Salve Regina", "Veni Sancte Spiritus" eta "Alma Redemptoris Mater" egozten zaizkio.

## Lanak
### Kro ikak

* Chronicon eta beste lan batzuk Johannes Sichardek bilduak Chronica eruditissimorum auctorumen, Basel 1529.

### Matematika eta astronomia

* De mensura astrolabii
* De utilitate astrolabii
* De mense lunari
* Qualiter multiplicationes fiant in abaco
* De conflictu rithmimachiae
* Carmen de octo vitiis principalibus

### Musika

* De musica
* De monochordo
* Opuscula musica
* Hermanni Contracti Musica
* Datuak: Q68490
* Multimedia: Hermann of Reichenau / Q68490
# Haur-aulki altu

Haur-aulki altua haur txikiak esertzeko eta bertan jaten emateko erabiltzen den aulki hankaluzea da.

## Kanpo estekak

* Datuak: Q1622390
* Multimedia: Children's high chairs / Q1622390
# Haur abandonatuen etxe

Haur abandonatuen etxeak edo inklusak (Hego Euskal Herriko hitza) haurdunaldi desiratu gabeen ondorioz abandonatutako haur jaioberriak utzi eta hezteko erakundeak ziren, elizarekin lotuak kasu batzuetan, eta 18. eta 19. mendeetatik aurrera, erakunde publikoen ardura zirenak. Etxe hauek eta beste askok jaioberrientzako tornuak izaten zituzten, umeak bertan utzi ahal izateko.
Esate baterako, Gipuzkoan, 1804tik aurrera, erakundeek antolatu zuten zen utzitako haurren bilketa, eta horretarako lau inklusa prestatu ziren, Donostian, Tolosan, Bergaran eta Azpeitian. 100 urteren buruan, sistema hori erakunde bakar zentralizatu batekin ordezkatu zen Gipuzkoan, Fraisoroko Sehaska Etxea sortu zenean.

## Erreferentziak

* ↑ Aldizkaria, Hik Hasi. «Historiako zertzeladak: Gipuzkoako Fraisoro sehaska etxea» www.hikhasi.eus (Noiz kontsultatua: 2021-09-24).

## Kanpo estekak

* Datuak: Q5474633
* Multimedia: Foundling Hospital / Q5474633
# Haur-eskizofrenia

    Ohar medikoa Oharra: Wikipediak ez du aholku medikorik ematen
Haur-eskizofrenia umeak erasaten dituen eskizofrenia-mota da, normalean ez 3-4 urte egin baino lehen. Erreakzio emozional pobreak eta norbere identitateaganako sinesmen eskasa dira bere ezaugarri nagusiak. Haur eskizofrenikoak gehiegizko antsietatea, akutua eta ez-logikoa, mintzairaren galera, ikus edo entzuteko moduaren distortsioak, mugimendu arraroak eta ingurunea aldarazteko erresistentzia jakin bat erakuts ditzake. Lehendabizikoz Howard Potter estatubatuarrak deskribatu zuen 1933an New Yorkeko Institutu Psikiatrikorentzat.
Askotan autismorekin nahasi dutelako, adituek terminoa geroz eta gutxiago erabiltzen dute eta «eskizofrenia goiztiar» hobesten dute.

## Erreferentziak

* ↑ Euskalterm: [Hiztegi terminologikoa] [2008]

## Kanpo estekak

* Datuak: Q17162576
# Haur-izutzaile

Ume-izutzaile esaten zaie haurrak izutzeko helburuarekin helduek erabiltzen dituzten pertsonaia multzoari.

## Deskribapena

Haurrengan beldurra sortzea eta haurrak izutzen dituen pertsona batekin hainbat helburu ditu: haurrak garbitasun-, janari- eta lo-ohiturak betetzera behartzea, une jakin batean desatseginak gerta dakizkiekeena, eta helduek haurrentzat arriskutsutzat jotzen dituzten leku, pertsona eta ekintzetatik urrun edukitzea (adibidez, haurrek uste badute putzu baten hondoan eurak harrapatuko lukeen izaki beldurgarri bat ezkutatzen dela). Oro har, haurren gurasoek edo zaintzaileek desagertarazi edo minimizatu nahi duten edozein jarrera modu negatiboan indartzeko balio du. Izen eta kondaira ugari daude haur-izutzaile horiei lotuta; oso zaharrak izan ohi dira, mitologia eta erlijioen jainko-jainkosen arrasto demonizatuekin, jadanik desagertuta daudenak eta Heinrich Heinek "erbesteko jainkoak" deitzen zuena.

## Izutzaileak

* Baba Yaga
* Bogeyman
* Koko
* Guajona
* Zakuaren gizona
* Krampusa
* Lamina
* Otso basatia
* Sacamantecas
* Peru tximaluze
* Mamua
* Tulevieja

## Kanpo estekak

* Datuak: Q1483833
# Haur-pornografia

Haur-pornografia sexualki esplizituak diren jokabideetan edozein sexutako adingabeen errepresentazio orori esaten zaio. Irudikapen bisualak edo deskriptiboak izan daitezke, adibidez, fikziozkoak, argazki bidezkoak edo baita soinudunak ere. Haurren pornografia, oro har, 18 urtetik beherako neska-mutilen argazkiak edo bideoak dira.
Haur-pornografiaren sormena, jabetza eta igorpena delitua da herrialde gehienetan.

## Definizioa

Tradizioz, haur-pornografiatzat hartzen dira edozein sexutako adingabeen irudikapenak, argazkiak edo filmak, formatu digitalean edo analogikoan, sexualki esplizituak diren jokabideetan, dela bakarrik, dela beste adingabe batzuekin elkarreraginean.
Pornografia terminoa definitzen zaila da, baina haur-pornografia denean, berariaz definituta dago Nazio Batuen Erakundearen Haurren Eskubideei buruzko Konbentzioaren hautazko protokoloan. Horrela dio bere bigarren artikulua: "Haur-pornografiatzat hartzen da haur baten irudikapen oro, edozein bitartekoren bidez, jarduera sexual esplizituetan, errealetan edo simulatuetan diharduena, edo haur baten zati genitalen irudikapen oro, batez ere helburu sexualekin".

## Zabaltzeko bideak

Eduki pornografikoetarako sarbideak, oro har, bilakaera izan du bitarteko desberdinetan: literaturan, argazkigintzan, bideoan, zineman, DVDetan, marrazkietan, animaziozko marrazkietan eta, azken urteotan, Interneten. Internetek hainbat hamarkadatan zigorrik gabe jardun zuten legez kanpoko edukien ekoizleak eta banatzaileak. Baina, beste aldetik, horrelakoak detektatzeko eta jazartzeko bidea eman du; dena dela, Internetek pornografia mota hori eskuratzea ere izugarri erraztu du.

## Erreferentziak

* ↑ https://eu.eferrit.com/haurren-pornografia-berri-ematea/
* ↑ https://web.archive.org/web/20211107221014/https://www.azkuefundazioa.eus/wp-content/uploads/2015/09/Sexting-2-1.pdf
* ↑ https://web.archive.org/web/20040627024448/http://untreaty.un.org/English/notpubl/iv-11c_sp.doc

## Ikus, gainera

* Haurren aurkako sexu-abusu
* Sexting
* Pedofilia

## Kanpo estekak

* GKE batek kanpaina egin nahi du Interneteko haur pornografiaren kontra.
* Haur sexu-esplotazioa. Gazteberri, 2013ko otsailaren 28an.
* Datuak: Q660567
* Multimedia: Child pornography laws / Q660567
# Hideki Okochi

Hideki Okochi (japonieraz: 大河内 英樹, 1985eko irailaren 9a - ) Japoniako futbolaria da.
Hainbat futbol taldetan jokatu du, esaterako Vegalta Sendai.

## Kanpo estekak

* (Japonieraz) J.League Data Site
* Datuak: Q11437054
# Hideki Shirakawa

Hideki Shirakawa (japonieraz: 白川 英樹, Shirakawa Hideki, Tokio, 1936ko abuztuaren 20a) japoniar kimikaria da. 2000ko Kimikako Nobel Saria jaso zuen Alan MacDiarmid eta Alan Heegerrekin batera polimero eroaleen aurkikuntzagatik.
Mediku militar baten semea, Mantxukuon eta Taiwanen bizi izan zen. Ingeniaritza kimikoa ikasi zuen Tokioko Institutu Teknologikoan eta doktoratu ondoren Institutuko laborategian lan egin zuen.
Poliazetilenoa garatu zuen eta emaitza hau Alan MacDiarmid-i interesatu zitzaion Tokiora egindako bisita batean. Pennsylvaniako Unibertsitatean lan egitera gonbidatu zuten eta han poliazetilenoaren eroankortasun elektrikoa garatu zuten Seegerrekin batera.
1979an Tsukubako Unibertsitateko irakasle izendatu zuten.

## Kanpo estekak

* Datuak: Q110916
* Multimedia: Hideki Shirakawa / Q110916
# Hideki Nomiyama

Hideki Nomiyama (japonieraz: 野見山 秀樹, 1975eko apirilaren 28a - ) Japoniako futbolari ohia da.
Hainbat futbol taldetan jokatu du, esaterako Gamba Osaka.

## Kanpo estekak

* (Japonieraz) J.League Data Site
* Datuak: Q3263513
# Hideki Uchidate

Hideki Uchidate (japonieraz: 内舘 秀樹, 1974ko urtarrilaren 15a - ) Japoniako futbolari ohia da.
Hainbat futbol taldetan jokatu du, esaterako Urawa Reds.

## Kanpo estekak

* (Japonieraz) J.League Data Site
* Datuak: Q1524497
* Multimedia: Hideki Uchidate / Q1524497
# Hideki Nishimura

Hideki Nishimura (japonieraz: 西村 英樹, 1983ko apirilaren 15a - ) Japoniako futbolari ohia da.
Hainbat futbol taldetan jokatu du, esaterako Sanfrecce Hiroshima.

## Kanpo estekak

* (Japonieraz) J.League Data Site
* Datuak: Q3244809
# Hideki Yoshioka

Hideki Yoshioka (japonieraz: 吉岡 秀樹, 1972ko ekainaren 6a - ) Japoniako futbolari ohia da.
Hainbat futbol taldetan jokatu du, esaterako Yokohama Flügels eta Gamba Osaka.

## Kanpo estekak

* (Japonieraz) J.League Data Site
* Datuak: Q1955565
# Hideki Sahara

Hideki Sahara (japonieraz: 佐原 秀樹, 1978ko maiatzaren 15a - ) Japoniako futbolari ohia da.
Hainbat futbol taldetan jokatu du, esaterako Kawasaki Frontale eta FC Tokyo.

## Kanpo estekak

* (Japonieraz) J.League Data Site
* Datuak: Q2246023
* Multimedia: Hideki Sahara / Q2246023
# Hideki Yukawa

Hideki Yukawa (japonieraz: 湯川 秀樹, Yukawa Hideki, Tokio, 1907ko urtarrilaren 23a - Kyoto, 1981eko irailaren 8a) japoniar fisikaria izan zen.

## Biografia

Kioton eta Osakan egin zituen ikasketak eta Kioto, Princeton eta Columbiako unibertsitateetako irakasle eta Kiotoko Fisika Ikerketetako Institutuaren zuzendari izan zen, besteak beste.
Fisika nuklearrean aditua zen. 1935ean atomoen nukleoko zatiki mota berezi bat existitzen zela zioen teoria azaldu zuen, 1936an mesoi deituriko partikulak aurkitu zirenean frogatu zena. 1949an Fisikako Nobel Saria irabazi zuen oinarrizko partikulen inguruan egindako lanengatik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q155777
* Multimedia: Hideki Yukawa / Q155777
# Hideki Tsukamoto

Hideki Tsukamoto (japonieraz: 塚本 秀樹, 1973ko abuztuaren 9a - ) Japoniako futbolari ohia da.
Hainbat futbol taldetan jokatu du, esaterako Avispa Fukuoka.

## Kanpo estekak

* (Japonieraz) J.League Data Site
* Datuak: Q1390142
# Hyladaula

Hyladaula Tineidae familiako tximeleta genero bat da. Bere espezie tipoa Hyladaula perniciosa da.

## Espezieak

| Espeziea | Irudia | Egoera |
| Hyladaula claviformis | | daturik gabe |
| Hyladaula perniciosa | | daturik gabe |

## Kanpo estekak

* Datuak: Q5955963
* Espezieak: Hyladaula
# Hylaeamys acritus

Hylaeamys acritus Hylaeamys generoko animalia da. Karraskarien barruko Cricetidae familian sailkatuta dago.

## Ikus, gainera

* Hylaeamys
* Cricetidae

## Kanpo estekak

* Datuak: Q2742004
* Espezieak: Hylaeamys acritus
# Herold (Alemania)

Herold Alemaniako udalerria da. Renania-Palatinatua estatuan kokatuta dago, [[Rhein-Lahn barrutia|Rhein-Lahn]] barrutian. 2014an 422 biztanle zituen 4,09 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q554004
* Multimedia: Herold (Rhineland-Palatinate) / Q554004
# Heroldsberg

Heroldsberg Alemaniako udalerria da. Bavaria estatuan kokatuta dago, [[Erlangen-Höchstadt (barrutia)|Erlangen-Höchstadt]] barrutian. 2014an 8.365 biztanle zituen 11,1 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q73542
* Multimedia: Heroldsberg / Q73542
# Heroldstatt

Heroldstatt Alemaniako udalerria da. Baden-Württemberg estatuan kokatuta dago, [[Alb-Donau barrutia|Alb-Donau]] barrutian. 2014an 2.738 biztanle zituen 22,58 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q534155
* Multimedia: Heroldstatt / Q534155
# Heroien Panteoi Nazionala

Heroien Panteoi Nazionala (gaztelaniaz: Panteón Nacional de los Héroes) edo Heroien Panteoi Nazionala eta Andre Mariaren Jasokundearen Otoiztegia (gaztelaniaz: Panteón Nacional de los Héroes y Oratorio de la Virgen Nuestra Señora Santa María de la Asunción) Paraguaiko Asuncion hiriko erdigunean dagoen monumentua da, Palma eta Txile kaleen artean kokatua. Arte, kultura eta ondare-balio handiko altxor arkitektonikoa da.

## Historia

1863ko urrian Francisco Solano López orduko Paraguaiko Errepublikako presidenteak Andre Mariaren Jasokundearen otoizlekua eraikitzea agindu zuen. Alejandro Ravizza italiar arkitektoak diseinatu zuen Giacomo Colombino eraikitzailearekin elkarlanean. Aliantza Hirukoitzaren Gerraren ondorioz, eraikina amaitu gabe geratu zen eta aldamioen gainean egon zen 70 urte baino gehiagoz. 1936an Chacoko gerra amaitu eta gutxira eraikitze-lanak bukatu zituzten eta urte bereko urriaren 12an zabaldu zuten presidentearen dekretuz Heroien Panteoi Nazionala bihurtzeko.
Elizako hierarkiaren eta Andre Mariarenganako jaieradunen presioak Andre Mariaren Jasokundearen otoizlekua berreskuratzera behartu zuen Félix Paiva 1937an, baina aldi berean Heroien Panteoi Nazionala izaten jarraitu zuen.

## Balio historiko eta kulturala

Heroien Panteoi Nazionala Parisko Panteoiaren erreplika bat da.
Panteoia Paraguaiko aberriaren mausoleoa da. Bertan herrialdeko historiako hainbat heroien gorpuzkiak daude ehortzita, adibidez: Carlos Antonio López (lehen presidente konstituzionala), Francisco Solano López marexala, José Félix Estigarribia marexala (Boliviaren aurkako Chacoko gerrako heroia eta garailea) eta bere emaztea. Horrez gain, Acosta Ñuko Haur Martirien eta Soldadu Ezezagunen gorpuzkiak ere han lurperatuta daude.

## Heroien Eguna

Urtero martxoaren 1ean Heroien Egun Nazionala (gaztelaniaz: Día Nacional de los Héroes) ospatzen du Paraguaik Francisco Solano López marexalaren omenez, egun horretan, 1870ean, Aliantza Hirukoitzaren Gerran eraila.

## Erreferentziak

* ↑ (Gaztelaniaz) «Desde hace 90 años Paraguay conmemora el Día de los Héroes» La Nación 2020-03-01 (Noiz kontsultatua: 2022-12-08).

## Kanpo estekak

* Datuak: Q3500546
* Multimedia: Panteón Nacional de los Héroes / Q3500546
# Heroldishausen

Heroldishausen Alemaniako udalerria da. Turingia estatuan kokatuta dago, Unstrut-Hainich-Kreis barrutian. 2014an 201 biztanle zituen 3,2 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q633400
* Multimedia: Heroldishausen / Q633400
# Heroldsbach

Heroldsbach Alemaniako udalerria da. Bavaria estatuan kokatuta dago, [[Forchheim (barrutia)|Forchheim]] barrutian. 2014an 5.016 biztanle zituen 15,6 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q503019
* Multimedia: Heroldsbach / Q503019
# Heroltice

Heroltice Txekiar Errepublikako udalerri bat da. 213 biztanle ditu eta 3,42 kilometro koadroko azalera. Brno-Landako barrutian dago.

## Kanpo estekak

* Datuak: Q1613826
* Multimedia: Heroltice (Brno-Country District) / Q1613826
# Houat

Houat (bretainieraz Enez Houad) Bretainiako Morbihan departamenduko udalerri eta uharte bat da.

## Kanpo estekak

* Datuak: Q71582
* Multimedia: Île-d'Houat / Q71582
# Houari Boumediene aireportua

Houari Boumediene aireportua (arabieraz: طار هواري بومدين الدولي, frantsesez: Aéroport d'Alger Houari Boumediene) Aljeriako hiriburua zerbitzatzen duen aireportua da.
2011n 4.793.172 pertsonek erabili zuten.

## Erreferentziak

* ↑ (Ingelesez) Eurocontrol. (Noiz kontsultatua: 2013-06-29).

## Kanpo estekak

* (Arabieraz) (Frantsesez) Aireportuaren webgunea.
* Datuak: Q623452
* Multimedia: Algiers Houari Boumediene Airport / Q623452